Gala d'entrega dels Premis Les Gavarres 2024
2024-11-09 11:00 - 12:00 (Europe/Madrid)
El proper dissabte 9 de novembre el Consorci de les Gavarres farà entrega dels Premis Les Gavarres 2024 a les 12h a l’Església de Sant Martí Vell. A l’acte es donaran a conèixer també els resultats de la recerca guardonada al 2022 que porta per títol Estudi de l’efecte de l’extracció del suro sobre l’estat hídric i fisiològic de l’alzina surera a les Gavarres, a càrrec de Laura Llorens, Dolors Verdaguer i Josep Barba.

Gavarres Gravity Race
2024-11-10 07:00 - 12:00
El diumenge 10 de novembre Girona Gravity Club Ciclista organitza la tercera edició de Gavarres Gravity Race, puntuable per la Copa Catalana Enduro. El recorregut seran 32 km amb sortida i arribada a Girona. Trobareu més informació a la web de l’organització, clicant al següent enllaç i a la pàgina de la Federació Catalana de Ciclisme, clicant a l’enllaç.

Ruta de les fonts de Castell d'Aro 10/11
2024-11-10 09:00 - 12:00
Si us ve de gust una passejada matinal a l’entorn d’aquestes construccions originades al voltant de l’aigua i el seu ús per les persones, ens trobem el proper diumenge 10 de novembre! Aquest dia organitzem la “Ruta de les fonts a Castell d’Aro” guiada per en Jaume Ramot del Grup Natura Sterna. El punt de trobar és a la Plaça del Poeta Sitjar a les 10h. L’activitat durarà unes tres hores, porteu el menjar i el beure que considereu, així com calçat i roba còmode.
L’activitat és gratuïta però les places són limitades, us heu d’inscriure al formulari adjunt.

Castells entre el Ter i les Gavarres 16/11
2024-11-16 08:00 - 13:00
El dissabte 26 d’octubre vam haver d’anul·lar l’activitat per pluja i l’hem traslladat al dissabte 9 de novembre. Teniu doncs, una última oportunitat per gaudir de la ruta guiada per en Ferran Codina i descobrir la línia de castells construïts pel Bisbe de Girona per defensar la ciutat en època medieval. L’activitat s’organitza juntament amb el Consistori de Celrà i compte amb la col·laboració de l’Ajuntament de Juià.
El punt de trobada serà la Torre Desvern de Celrà a les 9h del matí. El recorregut és exigent de 12 km. i amb les corresponents parades preveiem una durada de 5 hores. Porteu roba i calçat còmode, així com el menjar i el beure que considereu.
L’activitat és gratuïta però cal inscriure’s al formulari que trobareu en aquesta web.
Per qualsevol dubte ens podeu trucar al 972643695

Tast de Gavarres: Clos d'Agon
2024-11-16 09:00 - 12:00 | Clos d’Agon
Durant el mes de novembre us convidem a conèixer el vi de les Gavarres!
Tres itineraris guiats combinats amb visites i tastos a cellers gavarrencs idonis per descobrir aquest patrimoni.
El Celler Clos d’Agon gaudeix d’unes magnífiques vistes panoràmiques de la Conca del Tinar i la Costa Brava, dins l’Espai Natural Protegit. Us proposem un passeig guiat entre les vinyes fins a arribar al mirador de la finca on arrodonirem la jornada amb un tast dels seus vins més gavarrencs.

Informació pràctica:
Data: dissabte 16 de novembre de 10.00h a 13.00h
Preus:
Adults: 25€
Joves de 7 a 17 anys: 5€ (no inclou tast de vins)
Gratuït per a infants fins a 6 anys
Recorregut: 2 kms aproximadament

Informació i reserves: visitas@closdagon.com – 619 927 102

Cursa de Muntanya de Girona
2024-11-17 07:00 - 12:30
El diumenge 17 de novembre tindrà lloc la Cursa de Muntanya de Girona. Aquesta consta de tres modalitats: la Transgavarres (51,5 km), la Trail (20,5 km) i l’Express (13,2 km). La sortida de la primera es farà a Palamós a les 8h al Passeig del Mar, l’Express sortirà de la Plaça Sant Domènec de Girona a les 9:30h i la Trail d’allà mateix a les 10h. L’arribada de les tres modalitats es farà a la Plaça Sant Domènec de forma esglaonada, trobareu tota la informació a la pàgina web de Klassmark -l’organitzador- clicant al següent enllaç.

Marxa de Mont-ras
2024-11-17 08:00 - 10:30
El diumenge 17 de novembre l’Associació Cultural i Recreativa de Mont-ras organitza la Marxa BTT “Fem un Crit per l’ELA”. La sortida es farà a les 9h del matí al camp de futbol del Mont-ras (enllaç al google maps) i l’arribada es farà allà mateix fins a les 11:30h. Trobareu més informació a la web de l’organitzador, clicant al següent enllaç.

Cims de Girona - Sant Miquel
2024-11-21 19:00 - 20:00
El Club Esquí Girona organitza la 12ena edició dels Cims de Girona, el dimecres 21 de novembre tindrà lloc la pujada a Sant Miquel de les 20h a les 21h, el 28 de novembre es farà als Àngels i el 12 de desembre a Rocacorba.

Tast de Gavarres: Viníric i Mas Molla
2024-11-23 09:00 - 12:30 | Calonge
Durant el mes de novembre us convidem a descobrir el vi de les Gavarres!
Tres itineraris guiats combinats amb visites i tastos a cellers gavarrencs idonis per descobrir aquest patrimoni.
Veniu a conèixer la riquesa de la Conca del Tinar de prop! Us proposem un recorregut a peu guiat, tot admirant el paisatge farcit de vinyes i conreus, acompanyat de visites i tastos als cellers Mas Molla i Viníric. Descobrirem dues maneres diferents fer vi: una tradicional i l’altra moderna.

Informació pràctica:
Data: dissabte 23 de novembre de 10.00h a 13.00h
Preus:
Adults: 25€
Joves de 7 a 17 anys: 10€ (no inclou tast de vins)
Gratuït per a infants fins a 6 anys
Recorregut: 3,85 kms

Informació i reserves: amarin@gavarres.cat – 972 64 36 95 (inscripcions també a través del formulari al final de la pàgina)

Fem Xarxa! Jornada de networking entre productors locals i allotjaments de les Gavarres
2024-11-27 14:30 - 16:30
El proper dimecres 27 de novembre tindrà lloc una jornada de networking entre productors locals i allotjaments turístics de Les Gavarres i els seus voltants.
Programa de la jornada:
15.30h

Presentació de les accions preses en materia de desenvolupament local i promoció de producte local durant el 2024 pel Consorci de les Gavarres i el Pla Estratègic de desenvolupament local ocupació dels municipis de La Bisbal d’Empordà, Forallac, Cruïlles, Monells i Sant Sadurní de l’Heura, Corçà i Ullastret.
Presentació de productors i productes locals

15:45h

Sessió de networking entre productors locals i allotjaments turístics de les Gavarres i voltants. Degustació de mostra de productes.

17.30h

Comiat i finalització de la jornada.

Informació pràctica:
Cal inscriure’s al següent enllaç: https://forms.office.com/e/rs4U1SkCy6
Data: dimecres 27 de novembre
Hora: de 15.30h a 17.30h
Lloc: Edifici A de l’IRTA Monells

Cims de Girona - Els Àngels
2024-11-28 19:00 - 20:00

Tast de Gavarres: Eccocivi
2024-11-30 09:00 - 12:00
Durant el mes de novembre us convidem a conèixer el vi de les Gavarres!
Tres itineraris guiats combinats amb visites i tastos a cellers gavarrencs idonis per descobrir aquest patrimoni.
Us proposem un itinerari guiat al voltant de les vinyes per descobrir el volcà del Mont-rodó i una visita amb tast a Eccocivi, un celler soterrat en un paratge singular de gran bellesa, ubicat a l’interior de l’Espai Natural Protegit de Les Gavarres.

Informació pràctica:
Data: dissabte 30 de novembre de 10.00h a 13.00h
Preus:
Adults: 25€
Joves de 7 a 17 anys: 5€ (no inclou tast de vins)
Gratuït per a infants fins a 6 anys
Recorregut: 2,4 kms
Informació i reserves: visites@eccociwine.com – 609 14 85 76

Bolets i altres fruits de tardor 30/11
2024-11-30 09:00 - 12:00
Per l’últim dissabte de novembre us proposem una sortida per conèixer i reconèixer els bolets i els fruits de tardor que ens ofereix el bosc. En aquesta ocasió anirem a passejar per la zona de Juià de la mà de l’Enric Fàbregas de Galanthus. El punt de trobada serà a l’aparcament de l’entrada del poble a les 10h del matí. Farem una volta circular enllaçant el castell de Juià amb Sant Joan Salerm i acabant allà mateix on tindrem els cotxes. L’activitat durarà unes tres hores així que porteu el menjar i el beure que considereu.
L’activitat del dissabte 30 és gratuïta però cal que us apunteu al formula que trobareu tot seguit.

Gavarres XTREM
2024-12-01 08:00 - 13:00
El proper diumenge de desembre el Club Ciclisme Cassà organitza la prova GAVARRES XTREM de les 9h a les 14h. El punt de sortida és a la zona esportiva de Cassà i transcorrerà dins del mateix municipi.

Presentació del llibre "Isabel Vila: la primera sindicalista catalana" 4/12
2024-12-04 18:30 - 19:30 | Casa de Cultura de Girona, Pl. de l'Hospital, 6, Girona, Girona
El dimecres 4 de desembre presentarem el llibre que recull la figura i trajectòria d’Isabel Vila, la primera dona sindicalista catalana. El llibre està il·lustrat per Pilarín Bayés i els textos són de Núria Bassa i Toni Strubell. L’acte tindrà lloc a la Casa de Cultura de Girona a les 19:30h, l’accés és lliure. Participaran a la presentació Maria Costa-Pau, editora; Maria Puig, vicepresidenta 3ª de la Diputació de Girona; i, els autors del llibre.

Ruta megalítica: dolmen de la Serra Mitjana i de la Roca de l'Aglà 15/12
2024-12-15 10:00 - 12:00
Encarem la recta final de les activitats divulgatives del Consorci. El proper diumenge 15 de desembre organitzem l’última sortida del 2024 dedicada al fenomen del megalitisme. En Xavier Niell ens guiarà per dos dòlmens a la zona de Fitor el de Serra Mitjana i el de la Roca de l’Aglà, on també hi trobem un conjunt d’inscultures. Amb aquest dos testimonis parlarem de la primera relació que estableixen els humans amb les Gavarres durant el 3er mil·lenni a C. El punt de trobada serà al Camp de la Cadena a les 10h del matí i la ruta durarà unes dues hores. Si teniu qualsevol dubte sobre com accedir-hi ens podeu escriure a mpiferrer@gavarres.cat o bé trucar al 972643695 en horari d’oficina.
Us recomanem portar el menjar i beure que considereu necessari així com calçat i roba còmode. L’activitat és gratuïta però es obligatori inscriure’s al formulari que trobareu a sota.

Els amfibis de les Gavarres 15/02
2025-02-15 18:00 - 21:00
Arrenquem les activitats del 2025 amb una nocturna per descobrir i escoltar els amfibis del Daró. Us parlarem del vídeo que vam penjar a youtube sobre els amfibis de les Gavarres i el portarem a la pràctica amb un petit mostreig per buscar larves i una passejada per localitzar adults i escoltar-ne el cant. El punt de trobada és a la Palanca de Cruïlles a les 18h. i l’activitat durarà unes tres hores. Si voleu preparar-vos l’activitat us deixem l’enllaç del vídeo a youtube, feu click aquí.

14ena senglanada de Cruïlles 2/03
2025-03-02 11:00 - 16:00
El diumenge 2 de març tindrà lloc a Cruïlles la 14ena edició de la popular senglanada. Actes que s’han previst al pavelló de Cruïlles:
11h Xerrada col·loqui amb el títol “El senglar al massís de les Gavarres: conflicte o oportunitat”? Conduïda per Pep Nogué amb la participació de Quim Matas (cuiner), Juan Zandio (Lantxaga), Jordi Feliu (caçador), Marta Garrón (IRTA) i Josep Albertich Terradellas (forestal).
11h Tast de vins naturals de les Gavarres
12h Vermut musical amb “The Best of”
14h Senglanada!
Preu menú adult: 18 € / menú infantil: 12 €
Cartell de la senglanada

Llegendes de les Gavarres a Quart 22/03
2025-03-22 12:00 - 13:00
Us proposem una activitat per escoltar tres llegendes al voltant del llop de les Gavarres en família. L’Olga Cercós ens explicarà tres llegendes del llibre “El poble dels Centfocs” de l’editorial Sidillà. En aquest llibre en trobareu moltes més però l’Olga n’enllaça tres per endinsar als més petits en l’imaginari de les històries que s’explicaven a les Gavarres. Escoltarem llegendes de personatges fantàstics i animals que, temps era temps, habitaven les Gavarres. Descobrirem per què alguns indrets de les Gavarres es diuen com es diuen i riurem amb la història d’en Pere, un músic que en va veure de tots colors mentre caminava per les Gavarres.
El lloc on ho farem és a la Biblioteca Miquel Pairolí de Quart, que acull el Centre de Documentació Assumpta Fabré Dachs el dissabte 22 de març a les 12h. L’activitat és gratuïta però cal inscriure’s al formulari adjunt.
Si no podeu venir us deixem un enllaç del youtube on l’Olga explica les llegendes: clica aquí.

Ruta megalítica a Romanyà de la Selva (Gavarres) 05/04
2025-04-05 10:00 - 13:00
El dissabte 5 d’abril us proposem una passejada per Romanyà de la Selva amb en Xavier Niell d’Atzagaia per parlar dels testimonis més antics del poblament a les Gavarres. El punt de trobada és a les 10h a l’aparcament del dolmen de la Cova d’en Daina. A més d’aquest element declarat Bé Cultural d’Interès Nacional (BCIN) veurem el suro del Xato, les Pedres Grosses, la Font del Prat, el Menhir de la Murtra i el Cementiri de Romanyà, on està enterrada l’escriptora Mercè Rodoreda. Tot plegat amb la companyia i guiatge de l’arqueòleg Xavier Niell.
Pels més petits i no tan petits acabarem amb una demostració de com s’obtenia el foc a l’època neolítica i de la cultura material d’aquesta època. Així, a més d’haver vist com s’enterraven en aquesta època podrem copsar com vivien. Cal dir que a Gavarres s’han localitzat moltes tombes d’aquest moment històric però els poblats continuen sent un misteri.
Cal portar calçat i roba còmode, així com el menjar i el beure que es consideri necessari. L’activitat és gratuïta però cal apuntar-se al formulari de sota. Aquesta activitat compta amb la col·laboració de l’Ajuntament de Santa Cristina.

Petits exploradors a Juià (06/04)
2025-04-06 10:00 - 13:00
El diumenge 6 d’abril proposem una activitat per fer d’exploradors i descobrir quines traces deixen els animals que viuen al nostre entorn. Aquests són petits, nocturns i fugissers així que haurem d’estar ben atents i atentes a trobar petjades, restes de menjar, caus, excrements, etc. És important conèixer i valorar la biodiversitat, des de ben petits i ser conscients de la riquesa que representa. Aquesta activitat serà un bon moment per introduir a l’imaginari de les nenes i els nens animals com el teixó, la geneta, el porc senglar, etc. Sinó a través de les pantalles els hi arriba molta informació d’animals d’altres països però no dels nostres veïns. Quants sabrien dibuixar un pingüí o una girafa però no un teixó.
Així doncs, diumenge 6 agafeu aigua, esmorzar, roba i calçat còmode i veniu a passar una estona a la Gavarres. Aquesta activitat va a càrrec de Gisfera i compte amb la col·laboració de l’Ajuntament de Juià, el punt de trobada és a les 10h del matí al cementiri del poble.
L’activitat és gratuïta però cal apuntar-se al formulari adjunt.

Flora silvestre a Sant Sadurní de l'Heura 26/04
2025-04-26 10:00 - 13:00
El dissabte 26 d’abril organitzem una sortida per gaudir de la primavera i dels canvis que viu la natura. Descobreix la riquesa de la flora mediterrània en una sortida única a Sant Sadurní de l’Heura. Aquesta ruta ens portarà per indrets emblemàtics com el riu Daró i el Molí d’en Frigola, tot explorant la transició entre paisatges agrícoles i forestals al cor de les Gavarres. Aprendrem a identificar plantes autòctones i els seus usos, mentre gaudim d’un entorn natural ple d’història i biodiversitat. Una experiència ideal per connectar amb la natura i descobrir els secrets de la vegetació mediterrània! L’activitat a càrrec de la Mònica López, del grup de Natura Sterna, durarà unes tres hores i és gratuïta. Per venir només us heu d’apuntar al formulari adjunt.
El punt de trobada és a les 10h del matí a davant del restaurant de Can Met Viu. Porteu calçat i roba còmode així com el menjar i el beure que considereu. Penseu també en protecció solar i una gorra.

El bosc reneix... a les Gavarres 27/04
2025-04-27 10:00 - 13:00
Sabeu què passa després d’un incendi? Doncs que el bosc desplega totes les estratègies de supervivència que té i poc a poc va tornant a la seva essència. Si les voleu conèixer, si voleu veure com la vida s’obre camí us proposem una activitat d’observació d’un bosc que es va cremar al 2022. La Laura Guerrero de Gisfera ens acompanyarà i guiarà en una passejada d’unes tres hores per recórrer la zona del Mas Nou i poder observar i valorar com el bosc reneix i es sobreposa al gris de les cendres.
El punt de trobada és en aquest punt del carrer El Mirador de Castell d’Aro a les 10h del matí. L’activitat és gratuïta i durarà unes tres hores. Cal apuntar-se en el formulari adjunt. El dia de la visita recomanem que porteu protecció solar, el menjar i el beure que considereu i roba i calçat còmodes.

Petits exploradors de les Gavarres (Cassà) 04/05
2025-05-04 10:00 - 13:00
El diumenge 4 de maig proposem als més petits una activitat per explorar i descobrir la fauna que tenen al costat de casa. És important conèixer i valorar els animals del nostre territori tot i que aquests no ens ho posa fàcil, la majoria de les espècies de Gavarres són nocturnes. El dia 4 ens dedicarem a buscar els seus rastres: caus, excrements, petjades, etc. i saber-los identificar. Com són, què mengen, quin és el seu paper dins l’ecosistema seran algunes de les coses que podrem aprendre tot explorant la natura.
El punt de trobada és a Can Vilallonga a les 10h del matí i l’activitat durarà unes dues hores. Porteu calçat i roba còmode així com protecció solar. Porteu aigua i alguna cosa de menjar -si ho considereu.
L’activitat és gratuïta però cal apuntar-se al formulari adjunt.

Artesania de la Terra: històries de terrissers a la vora del foc
2025-05-10 16:00 - 17:00 | Museu de la Terrissa de Quart, Carrer Tren, 58, Quart, Girona, 17242, Espanya
Durant el mes de maig ens endinsarem en la terrissa de Quart. Ens hi acompanyeu?!
El proper dissabte 10 de maig, els terrissers ens explicaran històries a la vora del foc, durant la cuita de terrissaque es durà a terme al forn de llenya del Museu de la Terrissa en el marc de la Festa del Fang. En Narcís Soler, arqueòleg i prehistoriador expert en terrissa, posarà veu a les millors anècdotes i curiositats del món terrisser.
Horari: de 16.00h a 17.00h
Preu: gratuït
Punt de trobada:
Museu de la Terrissa de Quart
Carrer del Tren, 58 – 17242 Quart
✅ Activitat gratuïta i sense inscripció

Artesania de la Terra: visita guiada al Museu de la Terrissa i degustació de vins naturals
2025-05-17 11:00 - 13:30 | Museu de la Terrissa de Quart, Carrer Tren, 58, Quart, Girona, 17242, Espanya
Aquest mes de maig us proposem endinsar-vos al món dels terrissers!
Dissabte 17 de maig, gaudirem d’una visita guiada al Museu e la Terrissa acompanyats per un terrisser i tastarem vins naturals madurats amb cossis de ceràmica negra de Quart de la mà seu productor.
Horari: de 11.00h a 13.30h
Preu: 8€/adult (3€ de descompte amb el carnet Q-Art Som Cultura!)
Punt de trobada:
Museu de la Terrissa de Quart
Carrer del Tren, 58 – 17242 Quart
Inscripcions tancades

NOVA DATA! Què ens expliquen els ocells? 18/05
2025-05-18 10:00 - 13:00
El proper diumenge 18 de maig us proposem una activitat per conèixer de bon a prop els ocells que ens envolten i que sense adonar-nos-en en sentim el cant a cada excursió que fem. Per poder-los veure comptarem amb l’anellador Miguel Ángel Fuentes que ens introduirà en el món de les aus. Quines viuen amb nosaltres tot l’any i quines només en visiten a la primavera-estiu? Què s’estudia dels ocells? Quines mesures agafen i quina informació els hi aporta? Aquestes respostes les podreu conèixer el dia 18.
L’activitat és gratuïta i durarà unes tres hores porteu calçat, roba còmode, protecció solar i el menjar i beure que considereu.
Per assistir us heu d’inscriure al formulari adjunt i ens trobarem tots plegats a les 10h al cementiri de Llambilles.

Artesania de la terra: taller de motlles
2025-05-24 10:00 - 13:00 | Museu de la Terrissa de Quart, Carrer Tren, 58, Quart, Girona, 17242, Espanya
Aquest mes us proposem endinsar-vos al món dels terrissers!
Dissabte 24 de maig, els petits de la casa descobriran la tècnica d’emmollat i aprendran com reproduir peces de ceràmica tantes vegades com vulguin.
Horari: de 11.00h a 13.00h
Preu: gratuït
Punt de trobada:
Museu de la Terrissa de Quart
Carrer del Tren, 58 – 17242 Quart
Inscripcions:
– A través del formulari que trobareu al final de la pàgina. Si us plau, concreteu quants assistents seran adults i quants infants. Recordeu que els infants hauran d’anar acompanyats d’un adult.
– Enviant un correu a amarin@gavarres.cat

Corriols, racons de l'Empordà. El riu Daró 24/05. ACT.PLENA!
2025-05-24 17:00 - 21:00
L’associació Jovent Ecologista Empordanès ha organitzat una descoberta del riu Daró per conèixer les seves poblacions d’amfibis i peixos autòctons. La sortida anirà a càrrec de Miquel Tortós-Sala i en Quim Carol. El punt de trobada és a les 17h de la tarda a La Palanca de Cruïlles, cal portar aigua, calçat còmode/botes impermeables i un lot/frontal.
L’activitat és gratuïta i només cal apuntar-se a jovent.e.empordanes@gmail.com o bé al 666825958.
ACTIVITAT PLENA

Concert de música clàssica a càrrec de la violoncelista Clara Pouvreau emmarcat dins del nou cicle de música de Quart Sons de les Gavarres.
2025-05-24 19:00 - 20:00 | Esglesia de Sant Mateu Montnegre de Quart
Sons de les Gavarres és un conjunt de concerts en espais patrimonials que pretén establir un diàleg únic entre la música i el territori. La iniciativa neix amb l’objectiu de posar en relleu el patrimoni arquitectònic i històric del municipi, tot acostant diferents gèneres musicals a la ciutadania.
El concert de Clara Pouvreau es durà a terme a l’Església de Sant Mateu de Montnegre amb “SOLO” CELLO.

Preu:

Entrada al concert: 8€ (3€ amb el carnet Q-ART, Som Cultura!)
Paquet d’entrada als 4 concerts: 30€ (10€ amb el carnet Q-ART, Som Cultura!)

Compra d’entrades:

Entrada al concert: aquí
Entrada amb descompte, presencialment a l’Oficina d’Atenció a la Ciutadania (OAC) de l’Ajuntament de Quart a l’Estació Jove, de dilluns a divendres, de 8.00 a 14.00 hores, i dimarts de 16.00 a 19.00 hores, mostrant el carnet Q-ART, Som Cultura!.
Paquet d’entrada als 4 concerts: aquí
Paquet d’entrada als 4 concerts amb descompte, presencialment a l’Oficina d’Atenció a la Ciutadania (OAC) de l’Ajuntament de Quart a l’Estació Jove, de dilluns a divendres, de 8.00 a 14.00 hores, i dimarts de 16.00 a 19.00 hores, mostrant el carnet Q-ART, Som Cultura!.
